English: Yes, thank you, Delyth. I couldn't agree more; we all, obviously, need to play our part. Declaring the emergency is one thing; actually taking the very, very difficult actions that are required to make it happen is quite another. I'm afraid I have to say all the time to the Conservatives opposite that it's all very well to say that you have signed up to these things, but then to oppose every single measure that moves us along that path is a very difficult thing. These are not easy things to do or we would have done them. People would have just done them automatically if they were easy. They are hard. They are changing the way that we all live our lives - that's the truth of it. And we have to do that or we will have no planet left. And these are not easy things to do. Every single sector of our society is going to have to look hard at what it's currently doing, and think very hard about what will be needed from that sector of society or that individual or that business to contribute to this, or we will not get there. I can't emphasise that enough. We need that from every single area of our community. We need to work with our communities on behaviour changes, on making the right thing - you hear me say this all the time - easier to do, making the wrong thing harder and harder and harder to do. And, obviously, we need to move people along that continuum. They're not going to go from really dreadful to absolutely excellent in one jump. You've got to get people there, but we've got to get them moving along that continuum. And the kind of dig-your-heels-in and,'Not-me; everybody else but not me', we've just got to get away from that. And the deep-dive people were vehement about that right across the piece, so we've got to do that. We absolutely have to get these targets into legislation. I can't agree with you what they'll be because that's what I've asked the experts to do. So, I want to see what happens in COP and I want to see what the global ones look like. I've said this to you endlessly, haven't I? I want to have the targets in place too; I'm frustrated by it. But I don't want to set targets that are easy-peasy or have no relationship to the global work that's been going on. I've had these deep-dive experts - they've been amazing to sit beside; it's a very humbling experience - but they don't agree amongst themselves always about what they should look like. So, we need to get a consensus view about what these targets look like, to make sure they're achievable, because targets that are just set and then gone just increase cynicism and, 'Oh, what's the point?' They have to be achievable, but they have to be stretching, don't they? They have to be just achievable. So, it's important to get that right, and I'm determined to do it. And I want my feet held to that fire. We want reporting - I have to come here and I have to tell you what I've done about it, and all the rest of it. I want those things. But the targets are essential to get right. So, we will do a lot of work now in the run-up to COP, and then in the immediate aftermath of COP, to get those targets agreed across the whole sectors, and then to get them implemented. But, make no mistake, that's all very well, but those targets will mean that we all have to do things differently and in circumstances where that might be very hard. There might be difficult decisions. So, this is not an easy path to take, but we have to do it or we will have no planet left. I couldn't agree more. Then, in terms of the UK Government plan, I despair really. So, we have a coach and horses being driven through a planning system. You saw the RSPB's response to that - that they mapped out the protected areas against the so-called investment zones. It's a disaster - an absolute disaster. Of course we will fight them. Of course we will try and keep our EU standards as much as we can. It's not a matter for me; you'd need to ask the Counsel General about the involvement of that. But my big fear is that in diverting resources to fight that battle, we lose even more ground in doing the things we want to do. I just think the Tories are in complete denial about the effect on our limited resources of having to fight a ridiculous and completely unnecessary onslaught on something that they say themselves they want to do. So, I just don't know where to put myself over how cross I am about all of that, but I can assure you we will fight it, we will keep hold of our plan-led system that we have worked so hard on and which is very important to people, and you heard in First Minister's questions only this afternoon that people want a bonfire of planning laws but not in their own area, which is a pretty classic reaction.
Welsh: Ie, diolch, Delyth. Gallwn ni i ddim yn cytuno mwy; mae angen i ni gyd, yn amlwg, chwarae ein rhan. Mae datgan yr argyfwng yn un peth; mewn gwirionedd, mae cymryd y camau anodd iawn, iawn sydd eu hangen i wneud iddo ddigwydd yn beth arall. Rwy'n ofni bod yn rhaid i mi ddweud drwy'r amser wrth y Ceidwadwyr gyferbyn â'i bod hi'n ddigon hawdd dweud eich bod yn cytuno â'r pethau hyn, ond yna mae gwrthwynebu pob un mesur sy'n ein symud ar hyd y llwybr hwnnw yn beth anodd iawn. Dydy'r rhain ddim yn bethau hawdd i'w gwneud neu fe fydden ni wedi eu gwneud nhw. Byddai pobl wedi eu gwneud yn awtomatig pe baen nhw'n hawdd. Maen nhw'n anodd. Maen nhw'n newid y ffordd rydyn ni i gyd yn byw ein bywydau - dyna'r gwir amdani. Ac mae'n rhaid i ni wneud hynny neu fydd gennym ni ddim planed ar ôl. Ac nid pethau hawdd i'w gwneud yw'r rhain. Mae pob un sector o'n cymdeithas yn mynd i orfod edrych yn ofalus ar yr hyn y mae'n ei wneud ar hyn o bryd, a meddwl yn ofalus iawn am beth fydd ei angen o'r sector hwnnw o gymdeithas neu'r unigolyn hwnnw neu'r busnes hwnnw i gyfrannu at hyn, neu fyddwn ni ddim yn cyrraedd yno. Alla i ddim pwysleisio hynny digon. Mae angen hynny o bob maes o'n cymuned. Mae angen inni weithio gyda'n cymunedau ar newidiadau ymddygiad, ar wneud y peth iawn - rydych chi'n fy nghlywed i'n dweud hyn drwy'r amser - yn haws i'w wneud, gan wneud y peth anghywir yn anoddach ac yn anoddach ac yn anoddach i'w wneud. Ac, yn amlwg, mae angen i ni symud pobl ar hyd y continwwm hwnnw. Dydyn nhw ddim yn mynd i fynd o ofnadwy iawn i fod yn gwbl ardderchog mewn un naid. Mae'n rhaid i chi gael pobl yno, ond mae'n rhaid i ni eu cael nhw i symud ar hyd y continwwm hwnnw. A'r math o ystyfnigrwydd a,'Nid fi; pawb arall ond nid fi', mae'n rhaid i ni beidio â gwneud hynny. Ac roedd bobl yr archwiliad dwfn yn chwyrn am hynny ym mhob rhan o'r gwaith, felly mae'n rhaid i ni wneud hynny. Yn sicr, mae'n rhaid i ni gael y targedau hyn i mewn i ddeddfwriaeth. Alla i ddim cytuno gyda chi beth fyddan nhw oherwydd dyna rwyf wedi ei ofyn i'r arbenigwyr ei wneud. Felly, rwyf eisiau gweld beth sy'n digwydd yn COP ac rwyf eisiau gweld sut olwg sydd ar y rhai byd-eang. Rwyf wedi dweud hyn wrthoch chi'n ddiddiwedd, on'd ydw i? Rydw i eisiau bod â'r targedau ar waith hefyd; mae'n rhwystredig i mi. Ond dydw i ddim eisiau gosod targedau sy'n rhy hawdd neu sydd heb gysylltiad â'r gwaith byd-eang sydd wedi bod yn digwydd. Rydw i wedi bod a'r arbenigwyr archwiliad dwfn hyn - maen nhw wedi bod yn anhygoel i eistedd wrth eu hochr; mae'n brofiad arbennig iawn - ond dydyn nhw ddim yn cytuno ymysg ei gilydd bob amser ynglŷn â sut olwg y dylai fod arnynt. Felly, mae angen i ni gael barn gonsensws ynglŷn â sut olwg sydd ar y targedau hyn, er mwyn sicrhau eu bod nhw'n gyraeddadwy, oherwydd mae targedau sy'n cael eu gosod ac yna maen nhw wedi mynd dim ond yn cynyddu sinigiaeth ac, 'O, beth yw'r pwynt?' Mae'n rhaid iddyn nhw fod yn gyraeddadwy, ond mae'n rhaid iddyn nhw ein hymestyn ni, on'd ydyn nhw? Mae'n rhaid iddyn nhw fod ond y dim i fod yn gyraeddadwy. Felly, mae'n bwysig cael hynny'n iawn, ac rwy'n benderfynol o'i wneud. Ac rwyf eisiau bod pwysau arnaf o ran hynny. Rydyn ni eisiau adrodd - mae'n rhaid i mi ddod yma ac mae'n rhaid i mi ddweud wrthych chi beth rydw i wedi'i wneud amdano, ac ati. Rydw i eisiau'r pethau yna. Ond mae'n hanfodol cael y targedau'n iawn. Felly, byddwn yn gwneud llawer o waith nawr yn y cyfnod cyn COP, ac yna yn syth ar ôl COP, i sicrhau bod y targedau hynny wedi'u cytuno ar draws y sectorau cyfan, ac yna i'w gweithredu. Ond, gallwch fod yn sîwr iawn, mae hynny i gyd yn iawn, ond bydd y targedau hynny'n golygu bod yn rhaid i ni i gyd wneud pethau'n wahanol ac mewn amgylchiadau lle gallai hynny fod yn anodd iawn. Efallai y bydd penderfyniadau anodd. Felly, nid llwybr hawdd i'w gymryd yw hwn, ond mae'n rhaid i ni wneud hyn neu ni fydd gennym blaned ar ôl. Doeddwn i ddim yn gallu cytuno mwy. Wedyn, o ran cynllun Llywodraeth y DU, rwy'n anobeithio a dweud y gwir. Felly, mae gennym y system gynllunio yn cael ei chwalu. Fe welsoch chi ymateb yr RSPB i hynny - eu bod wedi mapio'r ardaloedd gwarchodedig yn erbyn y parthau buddsoddi honedig. Mae'n drychineb - yn drychineb llwyr. Wrth gwrs fe fyddwn ni'n brwydro yn eu herbyn nhw. Wrth gwrs fe fyddwn ni'n ceisio cadw ein safonau UE cymaint ag y gallwn. Nid mater i mi yw hyn; byddai angen i chi ofyn i'r Cwnsler Cyffredinol am hynny. Ond fy ofn mawr i yw, wrth ddargyfeirio adnoddau i ymladd y frwydr honno, ein bod ni'n colli hyd yn oed mwy o dir o ran gwneud y pethau rydyn ni eisiau eu gwneud. Rwy'n credu bod y Torïaid yn gwadu'n llwyr yr effaith ar ein hadnoddau cyfyngedig o orfod brwydro yn erbyn ymosodiad hurt a chwbl diangen ar rywbeth y maen nhw'n dweud eu hunain eu bod nhw eisiau ei wneud. Felly, dydw i ddim yn gwybod ble i roi fy hun dros ba mor grac ydw i am hynny i gyd, ond gallaf eich sicrhau chi y byddwn yn ei ymladd, byddwn yn cadw gafael ar ein system a arweinir gan gynllun yr ydym wedi gweithio mor galed arni ac sy'n bwysig iawn i bobl, ac fe glywsoch chi yng nghwestiynau'r Prif Weinidog dim ond prynhawn yma bod pobl eisiau coelcerth o ddeddfau cynllunio ond nid yn eu hardal eu hunain, sy'n ymateb eithaf clasurol.